Margaret Thomson Janvier

Margaret Thomson Janvier (New Orleans, 1844ko otsaila – Moorestown, 1913ko otsaila), Margaret Vandegrift izengoitiaz ere ezaguna, estatubatuar poeta eta haur literaturako idazlea izan zen.

 Bizitza 
Francis de Haes Janvier eta Emma (Newbold) Janvierren alaba, Margaret Thomson Janvier New Orleansen jaio zen, Louisiana estatuan. Thomas Allibone Janvier idazlearen arreba zen. Lehenengo ikasketak etxean egin zituen eta geroagokoak ikastetxe publiko batean. 1859an Moraviar Anaiarteak zuzendutako nesken barnetegian sartu zen. Helduaro gehiena Moorestownen (New Jersey) eman zuen.

1880 inguruan hasita, haur eta gazteentzako poesia, abenturazko eleberriak eta ipuinak argitaratu zituen. Bere idazlana askok zailtasunak gainditzen dituzten protagonista ausartak dituzte —askotan neskak—. Garai hartako kritikariek «haurren entretenitzaile xarmangarriena» gisa deskribatu zituzten bere liburuak, eta bere bi liburu E. B. Bensellek ilustratu zituen.

Liburuak argitaratzeaz gain, St. Nicholas Magazine, Harper's Young People, eta Century Magazine bezalako aldizkari ezagunetarako idatzi zuen. Bere poema bat, Little Wild Baby, gizon zuri baten eta beste arraza bateko emakume baten arteko harremana aipatzen duena, orduko literatur aldizkari nagusiek baztertu zuten.

 Lan hautatuak 

 Erreferentziak 

 Kanpo estekak 

Kategoria:New Orleanstarrak
Kategoria:Ameriketako Estatu Batuetako poetak
Kategoria:Emakume poetak
Kategoria:Ameriketako Estatu Batuetako haur literaturako idazleak
Kategoria:Ingelesezko idazleak
Kategoria:XIX. mendeko emakume idazleak
Kategoria:XX. mendeko emakume idazleak